सलमान खान इन दिनों माल्‍टा में अपनी फिल्‍म 'भारत' की शूटिंग में लगे हैं। इस फिल्‍म की शूटिंग के लिए सलमान की हीरोइन कैटरीना कैफ भी माल्‍टा रवाना हो गई हैं। इस बीच सलमान खान माल्‍टा से अपनी मां के साथ कई तरह के वीडियो शेयर कर रहे हैं, लेकिन मंगलवार देर रात सलमान खान ने एक ऐसा ट्वीट किया कि अब उनकी जमकर खिंचाई की जा रही है। दरअसल देश के पूर्व प्रधानमंत्री अटल बिहारी वाजपेयी के निधन पर अब सलमान खान ने एक ट्वीट कर दुख जताया है।